Document ID: 32007R1093

REGULAMENTUL (CE) NR. 1093/2007 AL COMISIEI
din 20 septembrie 2007
de stabilire a coeficientului de atribuire care urmează să fie aplicat cererilor de licențe de import depuse în cadrul contingentului tarifar de import deschis de Regulamentul (CE) nr. 964/2007 pentru orezul originar din țările cel mai puțin dezvoltate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1785/2003 al Consiliului din 29 septembrie 2003 privind organizarea comună a pieței orezului (1),
având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de certificate de import (2), în special articolul 7 alineatul (2),
întrucât:
(1)
Regulamentul (CE) nr. 964/2007 al Comisiei (3) a deschis pentru anul de comercializare 2007/2008 un contingent tarifar anual de import de 5 821 tone de orez care intră sub incidența codului NC 1006 exprimat în cantitatea echivalentă de orez decorticat și originar din țările cel mai puțin dezvoltate (număr de ordine 09.4177).
(2)
Din comunicarea efectuată în conformitate cu articolul 4 litera (a) din Regulamentul (CE) nr. 964/2007 rezultă că cererile depuse în primele șapte zile ale lunii septembrie 2007, în conformitate cu articolul 4 alineatul (4) din regulamentul menționat anterior, se referă la cantități superioare celor disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate,
ADOPTĂ PREZENTUL REGULAMENT:
Articolul 1
Cererile de licențe de import pentru orezul originar din țările cel mai puțin dezvoltate, menționate în anexa I la Regulamentul (CE) nr. 980/2005, corespunzătoare contingentului anului de comercializare 2007/2008 prevăzut în Regulamentul (CE) nr. 964/2007 și depuse în primele șapte zile ale lunii septembrie 2007 duc la eliberarea de licențe pentru cantitățile solicitate, cărora li se aplică un coeficient de atribuire de 21,066830 %.
Articolul 2
Prezentul regulament intră în vigoare în ziua publicării sale în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 septembrie 2007.

Labels: 3
17
19